Q=6	C=6	SS=2	LS=0	PS=4	DC=0	LC=0	SD=0	BS=0	G0=41	G1=11	G2=4	DLID=ctd_Latn	BODY=TIMOR-LESTE | January 8 ~ MUC\nTIMOR-LESTE | January 8\nPASIAN HUAN CING\nMehteh mehgah ciinna huan in Pasian kammal thusinna mun dingin hoih hi. Tua bang munte in thuman kiptakin let theihna mun hong suak hi. Timor-Leste-a mi tampi in huan nei ciat uh a, khai gah nam tuamtuam cing uh hi. Khaigahte anin ne uh a, gaihvalte zuakin sum ngahna khat suak hi. Tua bangin a ciin uh khai gahte in vaimiim, thawbat, kawlkai, maipuang, maa-nawi, nahtang leh mii-pee cihte hi.\nHuan sungah nasemin ka om laitakin Seventh-day Adventist makai khat hong hawh hi.. “Kha thum sung Lai Siangtho thusinna nei ding ahihlam uh hong gen hi. Hih thusinna-ah kihel dingin hong zawn hi.\nKei zong Lai Siangtho thu sinna nei nuam ka hih manin lawp takin ka kihel hi. Jesuh hong itna pulaak khia ding ka lawpmahmah hi.\nThusinna ka zawh khit uh ciangin ka vekpi-un Timor-Leste khuapi, Dili aom Adventist biakinn khatah ka kimu khawm uh hi. Nasem dingin hong kiteel kha lo hi. Lai Siangtho thuhilh ding simloh nasep a dang tampi om hi, ci-in hong kigen hi. Nitak ciahkikin ka huan sungah nasemin ka om hi. Pawl sungah lawp takin ka om hi. Tawl khat khit ciangin Dili khua panin pawlpi makai khat in hong sam hi. “Ngaihsut khat nei ing. Lai Siangtho thu hilhsia ding na ut hiam? ci-in hong dong hi. Kei zong Lai Siangtho thuhilhsia sem ding ka lunglut pah hi. Tawl khat khit ciangin Kodo khuano khatah ka tung hi. Adolfo tawh kimu-in ka kiho uh a, hih khua-ah Lai Siangtho thuhilh dingin kong pai hi, ci-in ka gen hi. Seventh-day Adventist Pawlpi mi hi ing, ci-in ka gen ciangin aman SDA pawlpi ka za ngei kei hong ci hi. Ka Lai Siangtho puak lemin Lai Siangtho in ni sagih ni Sabbath thuman a gen thute ka hilh hi. Saturday ni in Sabbath man hi-in, Sunday ni ahihlohna thu ka gen hi. Tua bangin ka kikupna tungtawnin Kha Siangtho in Adolfo lungsim ah thuman theihtelna pia hi, ka thei hi.\nNi thum khit ciangin Adolfo innah ka hawhkik a, a vengte huan sungah nasem dingin hong zawnin kei zong ka seppih hi. A khuapihte thunuam thei mahmah uh a, nasep kawmin Pasian thu kikumin ka om uh hi. Adolfo tawh a vengpa Angelo ka huh uh a, tua kawmin Pasian thu tampi ka gen thei hi.\nTimor-Leste khuapi Dili ah Seventh-day Adventist biakinn le pawl sanginn khat om a, tu quarter Sabbath 13na umpi in sangnaupangte om nadingin innkhat lam nadingin kipuak ding hi. Khual gamla pek pan sangnaupangte om nading inn omlo ahih manin boarder khat kisam hi.\nAdolfo le Angelo vengta kiho thei mahmah uh a, nitak nasep ka man khit uh ciangin\nAdolfo in Lai Siangtho thusinna nei dingin hong sam hi. Tua bangin nitak sialin Lai Siangtho thu sinna ka nei uh hi. Tua khua-ah electricity om lo ahih manin meivak ka zang uh hi. Tua lo khuamial ma-in thusinna ka nei uh hi. Khuasung mite huan nasep ka huh kawmkawmin Lai Siangtho thuman thute ka gengen hi.\nAdolfo in a khua sung panin Adventist Pawlpi hong lut mi masa pen hong suak hi. Tua ciangin Angelo in Lai Siangtho thusinna nei dingin ngen a, kum 12 sung tawntung pawlpi makai sem hi. Tua bangin Lai Siangtho thusinna a neih uh ciangin khua dang mite heh mawk uh hi. Amaute in hong satsawm uh hi, cih hong kigen hi.\nAngelo zong lungmang mahmah hi. Lai Siangtho thusinna khawl phot mai ding hiam, ci-in hong gen hi. Tua hun sungin amah tawh huan sungah singgah keu tuamtuamte kaikhawmin ka ne uh hi. Coconut a keute zong a no sel dingin kipan ta uh hi. Hih coconut kungsuan ding ka ngaihsun hi. Pasian in hih khua sung om takpi ahihleh coconut kung hong hing suak ding hi. Kum 10 val bei khin coconut kung limci mahmahin gah tampi gah hi. Angelo in hih thu thei-in a khua uhah ka pai kik uh ciangin tui kiphum dingin hong gen hi.\nTimor-Leste khua a huan sung nasepna panin Pasian in Ama thu-um mi tampi hong kibehlapsak hi.